OpenLLM-France/wikimedia huggingface dataset:
# Ext2

Ext2 (second extended filesystem o "segon sistema de fitxers estès") és un sistema de fitxers pel nucli Linux. Va ser dissenyat originalment per Rémy Card. El principal desavantatge d'ext2 és que no implementa el registre per diari (en anglès Journaling) que sí que implementa el seu successor ext3, el qual és totalment compatible.
ext2 va ser el sistema de fitxers per defecte de les distribucions de Linux Red Hat Linux, Fedora Core i Debian fins a ser reemplaçat recentment pel seu successor ext3.
El sistema de fitxers té una taula on s'emmagatzemen els i-nodes. Un i-node emmagatzema informació de l'arxiu (ruta o path, mida, ubicació física). Quant a la ubicació, és una referència a un sector del disc on estan totes i cadascuna de les referències als blocs de l'arxiu fragmentat. Aquests blocs són de grandària especificable quan es crea el sistema de fitxers, des dels 512 bytes fins als 4 KB, la qual cosa assegura un bon aprofitament de l'espai lliure amb arxius petits.
Els límits són un màxim de 2 terabytes de fitxer, i de 4 per partició.

## Referències

* ↑ «What is ext2 -- definition by The Linux Information Project (LINFO)». [Consulta: 11 març 2023].

## Vegeu també

* Ext3
* Ext4
* Sistema de fitxers

## Enllaços externs

* Lloc web oficial de ext2 (anglès)
* Disseny i implementació del sistema de fitxers ext2 (anglès)
* ext2 driver per a MacOS X, en SourceForge (anglès)
* Ext2 Installable File System For Windows, driver per a Windows NT/2000/XP per les particions ext2/ext3 (només per x86, freeware, permet escriptura i lectura) (anglès)
* Ext2Fsd Driver per a Windows NT/2000/XP per les particions ext2 (només per x86, lliure, permet escriptura i lectura) (anglès)
# ISO 3166-2:CD

ISO 3166-2:CD és el subconjunt per a la República Democràtica del Congo de l'estàndard ISO 3166-2, publicat per l'Organització Internacional per Estandardització (ISO) que defineix els codis de les principals subdivisions administratives.
Actualment per a la República Democràtica del Congo l'estàndard ISO 3166-2 està format per 1 ciutat i 10 províncies. La ciutat Kinshasa és la capital de l'estat i posseeix un status especial equivalent a una província.
Cada codi es compon de dues parts, separades per un guió. La primera part és CD, el codi ISO 3166-1 alfa-2 per a la República Democràtica del Congo. La segona part són dues lletres.
Un nova organització territorial estava prevista que s'implementés al febrer de 2009 i que suposaria passar a 1 ciutat i 25 províncies. Encara no s'ha produït el canvi.

## Codis actuals

Els noms de les subdivisions estan llistades segons l'ISO 3166-2 publicat per la "ISO 3166 Maintenance Agency" (ISO 3166/MA).
| Codi | Nom de la subdivisió (fr) | Nom de la subdivisió (ca) | Tipus de subdivisió |
| CD-KN | Kinshasa | Kinshasa | Ciutat |
| CD-BN | Bandundu | Bandundu | Província |
| CD-BC | Bas-Congo | Bas-Congo | Província |
| CD-EQ | Équateur | Equador | Província |
| CD-KW | Kasai-Occidental | Kasai-Occidental | Província |
| CD-KE | Kasai-Oriental | Kasai-Oriental | Província |
| CD-KA | Katanga | Katanga | Província |
| CD-MA | Maniema | Maniema | Província |
| CD-NK | Nord-Kivu | Kivu Nord | Província |
| CD-O | Orientale | Orientale | Província |
| CD-SK | Sud-Kivu | Kivu Sud | Província |
* ↑ Nom en català no inclòs a l'estàndard ISO 3166-2.

## Referències

* ↑ JASON STEARNS. «The AMP conclave: Another step towards 2011 elections (anglès)», 12 cotubre 2010. [Consulta: 2 octubre 2015].

## Enllaços externs

* ISO Online Browsing Platform: CD (Plataforma Online d'Exploració ISO: CD) (anglès)
* Províncies de la República Democràtica del Congo (Congo Kinshasa), Statoids.com (anglès)
# Emiliano Revilla

Emiliano Revilla Sanz (nascut a Ólvega, Sòria, en 1928) és un empresari espanyol. Emiliano va impulsar la industrialització d'aquest poble amb la creació de la fàbrica d'embotits "Revilla".
Va ser segrestat en Madrid el 24 de febrer de 1988 per l'organització armada ETA. El seu segrest va durar 249 dies. El 30 d'octubre és alliberat pels seus captors.
Actualment és Regidor d'Hisenda, Pressupostos, Patrimoni, Especial de Comptes, Promoció i Desenvolupament Econòmic i Tinent Alcalde del seu poble natal, Ólvega, en el qual ha impulsat importants obres com el Centre Social, el Centre de Salut, la variant o l'assentament de diverses empreses en la localitat mitjançant la creació d'un gran polígon industrial que porta el seu nom. El març de 2012 va accedir a reunir-se a la presó de Nanclares de la Oca amb el cap del comando que el va segrestar, José Luis Urrusolo Sistiaga.

## Referències

* ↑ «Secuestrado en Madrid, en el portal de su domicilio, el empresario Emiliano Revilla» (html). El País, 25-02-1988. Arxivat de l'original el 2011-11-19. [Consulta: 22 gener 2015].
* ↑ Andrew Hurst «Vascos liberan rehén como bofetón al Reino de España». Houston Chronicle, 31-10-1988, p. a10 [Consulta: 19 novembre 2011]. «The boldness with which the Basque separatist guerrillas released Revilla in the heart of the capital, after holding him for eight months in Spain's longest politically motivated kidnapping, appeared calculated to demonstrate ETA's strength and to embarrass the government.» Arxivat 2024-05-25 at Archive.is
* ↑ Paul Delaney «Izquierda en España está en desorden, también lo es el derecho». New York Times, 03-11-1988 [Consulta: 19 novembre 2011]. «As if to rub it in, the kidnappers released Mr. Revilla Sunday within sight of his apartment. For months, the police conducted raids and roadblocks with no success.»
* ↑ «La presión policial provocó la negociación más larga». El País, 30-10-1988. Arxivat de l'original el 2011-11-19. [Consulta: 11 juliol 2009].
* ↑ «Concejalías». Ayuntamiento de Ólvega. [Consulta: 11 juliol 2009].
* ↑ Cara a cara entre Revilla y Urrusolo Sistiaga en la cárcel de Nanclares a El País, 3 de març de 2012
# Jugon-les-Lacs

Jugon-les-Lacs (en bretó Lanyugon, gal·ló Jugon) és un municipi francès, situat a la regió de Bretanya, al departament de Costes del Nord. L'any 2008 tenia 1.833 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2005 |
| 1.444 | 1.417 | 1.292 | 1.351 | 1.283 | 1.348 | 1.504 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat |
| 1989-1995 | Fernand Hamon |
| 1995-2001 | Humbert Boulin |
| 2001- | Daniel Hamon |
# RNF

RNF té els següents significats:
* RNF MotoGP Racing (de l'acrònim de Razali, Nadia i Farouk), equip de MotoGP, satèl·lit de Yamaha, de Malàisia
* Royal Northumberland Fusiliers, regiment d'infanteria històric de l'Exèrcit britànic
* Forma normal algebraica (del seu nom en anglès Ring-sum Normal Form), forma de fórmula lògica en àlgebra booleana
* RnF₂ també és la fórmula química del difluorur de radó, compost químic de radó (Rn) i fluor (F)
# Margarida de Savoia

Margarida de Savoia és el nom dels següents personatges:
* Margarida de Savoia (1390-1464) (Fossano, Piemont, 1390 - Alba, 1464), princesa de la casa de Savoia, marquesa de Monferrato, venerada com a beata per l'Església catòlica
* Margarida de Savoia (duquessa d'Anjou) (1416-1479), filla d'Amadeu VIII de Savoia i de Maria de Borgonya i de Flandes (1380-1428), es casa el 1432 amb el duc Lluís III de Provença (1403-34), el 1444 amb l'elector Lluís IV del Palatinat (1424-1449), i el 1453 amb el comte Ulrich V de Wuttemberg (1413-80)
* Margarida de Savoia o Margarida d'Àustria (duquessa de Savoia) (1480-1530), duquessa de Savoia
* Margarida de Savoia (1589-1655), (1589-1655), duquessa de Màntua, virreina de Portugal, filla de Carles Manuel I de Savoia
* Margarida de Savoia o Margarida-Iolanda de Savoia (1635-1663) filla de Víctor Amadeu I de Savoia (1587-1637), duc de Savoia i príncep de Piemont i de Maria Cristina de França (1606-1663)
* Margarida de Savoia-Gènova (1851-1926), cosina i esposa del rei Humbert I d'Itàlia (1844-1900)
# La Rossa e Sant Roman

La Rossa e Sant Roman (en italià la Rozza et San Roman i en francès La Rousse/Saint Roman ) és un barri de Mònaco, dins l'anciana comuna de Montcarles. Sa superfície és de 105.189 metres quadrats i 3223 habitants segons el cens realitzat l'any 2000. Porta el número estadístic 02.
La Rousse/Sant Roman és un dels barris més petits i el més septentrional en el principat de Mònaco. És una circumscripció electoral administrativa, i va ser una subdivisió del tradicional districte de Montecarlo. És el setè districte de Mònaco. Es troba proper a la zona de Larvotto.

## Vegeu també

* Montecarlo

## Referències

* ↑ Thomas Henry Pickering. Monaco: the beauty-spot of the Riviera. Fleet Printing Works, 1882 [Consulta: 22 setembre 2011].
# Juguesca

Una juguesca, o aposta, és pactar el guany o la pèrdua d'una certa quantitat de diners, o un altre bé, segons quin sigui el resultat futur d'un esdeveniment. L'esdeveniment esmentat pot ser qualsevol en el qual hi hagi un marge d'incertesa sobre el resultat final: jocs de cartes, jocs de societat (ruleta, bingo i altres), jocs populars com una porra, curses de cavalls i qualsevol altre que es pacti entre particulars o no.
En català es fa distinció entre l'aposta, o juguesca, que és l'acció d'apostar, i la posta, que es refereix a la suma de diners arriscada.
Des del punt de vista legal o bé resta prohibit totalment (com en els països islàmics) o se'n regula l'activitat (apostes de l'estat o autonòmiques, concessió de casinos i escurabutxaques, etc.).
Cal tenir en compte que, en general, els deutes de joc per apostes il·legals entre particulars, no són exigibles davant la llei i en canvi poden donar lloc a activitats criminals.
Les apostes, a banda del problema econòmic, poden generar el trastorn del comportament que es coneix com a ludopatia.
A l'àmbit dels videojocs en línia, les caixes d'espolis que s'han de pagar per a obrir-les i que aparega un objecte aleatori foren començades a ser considerades apostes en diversos països: l'abril de 2018 a Minnesota s'aprovà una llei que així ho considera, en altres estats dels Estats Units es proposà la consideració i a Bèlgica és considerat juguesca criminal des d'abril de 2018.

## Referències

* ↑ «juguesca». DIEC2. IEC. [Consulta: 28 abril 2018].
* ↑ «A Video Game ‘Loot Box’ Offers Coveted Rewards, but Is It Gambling?». New York Times, 24-04-2018 [Consulta: 28 abril 2018].
* ↑ «Video game loot boxes are now considered criminal gambling in Belgium». Ars Technica, 25-04-2018 [Consulta: 28 abril 2018].
# Fr

Fr té els següents significats:
* Franci, element químic que té el símbol Fr.
* Nombre de Froude, nombre que té el símbol Fr.
* FR-2, làmina formada per paper fenòlic.
* FR-4, làmina formada per fibra de vidre trenada, resines d'epoxy i brom.
* Front Republicà, coalició política que tenia l'acrònim FR.
* Ab urbe condita, terme llatí equivalent a l'abreviació fR, que significa «des de la fundació de la ciutat».
* Francès, llengua que té el codi ISO 639-1 fr.
* .fr, domini de primer nivell territorial de França.
* Elias Magnus Fries, botànic que té l'abreviació Fr.
# Iàltxikski

Iàltxikski (en rus: Яльчикский) és un poble (un possiólok) de la República de Marí El, a Rússia, que en el cens del 2010 tenia 30 habitants. Pertany al districte rural de Voljsk.

## Referències

* ↑ План Генерального Межевания Казанского уезда
# Rafael García Pérez

Rafael García Pérez, també conegut com a Rafa García (Vigo, 1949) és un atleta espanyol, establert a Catalunya, especialitzat en curses de mig fons i curses de fons.
Deixeble d'Alfonso Ortega, després de diverses victòries a nivell juvenil, l'any 1972 va quedar campió d'Espanya de 1.500. Es trasllada a la Residència Blume amb seu a Barcelona on acabà establint-se. Després d'un abandonament temporal de l'atletisme per qüestions laborals el 1973, durant els anys 80 retornà transformat en un maratonià d'èxit. Fou medallista de bronze al Campionat d'Espanya del 1984 i guanyador de la Marató de Barcelona el 1985, amb la samarreta del Futbol Club Barcelona. En 1988 també guanyà i establí el rècord masculí de la carrera "Pujada al Coll de Pal" (1:24:42).

## Referències

* ↑ Navaza, Emilio. «Rafael García. Con dos vidas atléticas». Vida Atlètica de Galicia: un espacio para la historia, 03-09-2015. [Consulta: 19 maig 2022].
* ↑ «"Pujada a Coll de Pal", buscando un nuevo récord para una carrera histórica». Trail Run, 09-04-2021. [Consulta: 19 maig 2022].
# La Móra Comdal

* Aquest article tracta sobre l'entitat de població del municipi d'Odèn. Vegeu-ne altres significats a «Móra».
La Móra Comdal és una de les nou entitats de població del municipi d'Odèn (Solsonès).

## Situació

Està situada a la banda occidental del municipi a la part alta de la vall del riu de la Móra que escola les seves aigües directament cap al Segre. No té cap nucli de poblament agrupat.

## Demografia

Evolució demogràfica :
| Any | Nucli urbà | Nucli urbà | Nucli urbà | Poblament dispers | Poblament dispers | Poblament dispers | Total |
| Any | Homes | Dones | Total | Homes | Dones | Total | Total |
| 2000 | 0 | 0 | 0 | 1 | 0 | 1 | 1 |
| 2001 | 0 | 0 | 0 | 1 | 0 | 1 | 1 |
| 2002 | 0 | 0 | 0 | 1 | 0 | 1 | 1 |
| 2003 | 0 | 0 | 0 | 1 | 0 | 1 | 1 |
| 2004 | 0 | 0 | 0 | 1 | 0 | 1 | 1 |
| 2005 | 0 | 0 | 0 | 1 | 0 | 1 | 1 |
| 2006 | 0 | 0 | 0 | 2 | 0 | 2 | 2 |
| 2007 | 0 | 0 | 0 | 2 | 0 | 2 | 2 |
| 2008 | 0 | 0 | 0 | 2 | 0 | 2 | 2 |
| Font: INE ||||||||

## Referències

* ↑ Aquest topònim figura al Nomenclàtor oficial de toponímia major de Catalunya Arxivat 2009-08-16 a Wayback Machine.
# Wiring

Wiring és una plataforma de prototipació de programari obert compost per un llenguatge de programació, una interfície de desenvolupament integrada i una placa base amb un microcontrolador. El seu desenvolupament va començar el 2003 per part de Hernando Barragán. Aquesta plataforma va donar pas al que es coneix com Arduino.
Barragán va començar el projecte a l'Institut Ivrea d'Interacció i Disseny. Després el projecte va passar a ser desenvolupat a l'Escola d'Arquitectura i Disseny de la universitat de Los Andes de Bogotà.
Wiring està basat en el Processing, un projecte de codi obert iniciat per Casey Reas i Benjamin Fry, tots dos anteriors participants del Grup d'Estètica i Computació al Mit Media Lab. La documentació ha sigut creada atentament, tenint presents dissenyadors i artistes. Hi ha una comunicació on els experts, els desenvolupadors de nivell intermedi i els principiants de tot el món comparteixen idees, coneixement i experiències personals. Wiring permet escriure el codi per tal de controlar dispositius connectats a plaques electròniques, permetent així crear tot tipus d'objectes interactius o espais.
La idea és escriure unes poques línies de codi, connectar un parell de components al maquinari de Wiring i observar com una llum s'encén quan una persona s'apropa, escriure unes quantes línies més, afegir un altre sensor i veure com aquesta llum canvia quan la quantitat de llum de l'habitació disminueix, Aquest procés és anomenat sketching amb maquinari; i permet explorar una gran quantitat d'idees molt ràpid, seleccionar les més interessants, refinar-les i produir prototips.

## Referències

* ↑ Hoffman, Jon. Mastering Arduino: A project-based approach to electronics, circuits, and programming (en anglès). Packt Publishing Ltd, 2018-09-28, p. 8. ISBN 978-1-78883-162-8.
* ↑ Karen, Aune; Augusto, Peña Iguavita, César; Andrés, García La Rota; Santiago, Rueda Fajardo. Espacios tecnoestéticos de ficción (en castellà). Ediciones Uniandes-Universidad de los Andes, 2020-05-01, p. 152. ISBN 978-958-774-869-7.
# Iàmblic I

Iàmblic I (grec antic: Ἰάμβλιχος; llatí: Iamblichus) (segle i aC, mort circa l'any 30 aC) fou un dels filarques o prínceps de petits territoris àrabs que governava a Èmesa. Era de la família dels samsigeràmides, fill i successor de Sampsigeram I (69-43 aC).
Va governar amb el seu pare a partir del 64 aC i tot sol a partir del 43 aC. Ciceró el menciona l'any 51 aC quan diu que el príncep li va enviar un informe sobre els moviments del parts quan l'orador era governador de Cilícia.
El 31 aC apareix donant suport a Marc Antoni contra Octavi August, però quan Gneu Domici Aenobarb es va passar al camp d'August, Marc Antoni va témer una traïció de Iàmblic i el va torturar fins a la mort, juntament amb d'altres sospitosos. Sembla que les sospites contra Iàmblic van ser instigades pel seu propi germà Alexandre, que va obtenir la sobirania després de la seva mort, però en va ser desposseït per August, que el va fer presoner i el va porta a Roma per celebrar el seu triomf. Després el va fer matar. Més endavant, un fill de Iàmblic que portava el seu mateix nom, Iàmblic II, va demanar i va obtenir d'August el seu nomenament com a filarca del regne del seu pare, com diu Dió Cassi.

## Referències

* ↑ Iamblichus a: William Smith (editor), A Dictionary of Greek and Roman Biography and Mythology. Vol. II Boston: Little, Brown & Comp., 1867, p. 548
# Juglona

La Juglona, de nom IUPAC 5-hidroxi-1,4-naftalendiona o 5-hidroxinaftoquinona, és un compost orgànic amb la fórmula molecular C$_{10}$H₆O₃. En la indústria alimentària rep altres noms com els de C.I. Natural Brown 7, C.I. 75500, Nucin, Regianin, NCI 2323 i Oil Red BS.
La juglona es presenta de manera natural en les fulles, arrels, closques i escorça de les plantes de la família Juglandaceae,particularment a Juglans nigra (noguera americana), és una substància que resulta tòxica o alenteix el creixement, per a moltes plantes. De vegades s'ha usat com un herbicida natural, com un tint per a la roba i les tintes i com a agent colorant per aliments i cosmètics.

## Química

La juglona és un compost aromàtic, derivat de la 1,4-naftoquinona. És un isòmer de la lawsona. És insoluble en benzè però soluble en dioxan, amb el qual cristal·litza en agulles grogues que fonen a 162–163 °C.

## Efectes biològics

La juglona és un exemple de compost al·lelopàtic. Els jardiners sabien des de fa temps que sota o prop d'un noguer era difícil que prosperessin les plantes cultivades. La juglona exerceix els seus efectes inhibint certs enzims que resulten necessaris per a la funció metabòlica. Entre les plantes que sí que resisteixen l'efecte de la juglona es troben els aurons, els bedolls i els faigs.
És molt tòxica per a molts insectes herbívors, però alguns d'ells són capaços de destoxificar la juglona i les naftoquinones en general al no tòxic 1,4,5-trihidroxinaftalè.

## Referències

* ↑ «Oxidative dehydrogenation of 1-tetralones: Synthesis of juglone, naphthazarin, and α-hydroxyanthraquinones». Journal of Sciences, Islamic Republic of Iran, 13, 2, 2002, pàg. 131–139.
* Juglone toxicity Arxivat 2015-02-12 a Wayback Machine.

## Enllaços externs

* Making Walnut Ink (a Wikibooks)
# Ferrosilici

El ferrosilici és un aliatge de ferro i silici amb un contingut típic de silici en pes del 15 al 90%. Conté una elevada proporció de siliciurs de ferro.
El ferrosilici es produeix per reducció de sílice o sorra amb coc en presència de ferro. Les fonts típiques de ferro són la ferralla o l'escala de molí. Els ferrosilicons amb un contingut de silici de fins a un 15% es fabriquen en alts forns revestits amb maons refractaris àcids.
Els ferrosilicons amb un contingut més elevat de silici es fabriquen en forns d'arc elèctric. Les formulacions habituals al mercat són ferrosilicons amb un 15%, 45%, 75% i 90% de silici. La resta és ferro, amb aproximadament un 2% format per altres elements com l'alumini i el calci. S'utilitza una sobreabundància de sílice per evitar la formació de carbur de silici. La microsílice és un subproducte útil.
Una perrita mineral és similar al ferrosilici, amb la seva composició Fe$_5$Si₂. En contacte amb l'aigua, el ferrosilici pot produir hidrogen lentament. La reacció, que s'accelera en presència de base, s'utilitza per a la producció d'hidrogen. El punt de fusió i la densitat del ferrosilici depèn del seu contingut en silici, amb dues àrees gairebé eutèctiques, una prop de Fe ₂ Si i la segona que abasta el rang de composició FeSi₂-FeSi₃.
El ferrosilici s'utilitza com a font de silici per reduir els metalls dels seus òxids i per desoxidar l'acer i altres aliatges ferrosos. Això evita la pèrdua de carboni de l'acer fos (anomenat bloqueig de la calor); Per a la mateixa finalitat s'utilitzen ferromanganès, spiegeleisen, siliciurs de calci i molts altres materials. Es pot utilitzar per fer altres ferroaliatges. El ferrosilici també s'utilitza per a la fabricació de silici, aliatges de silici fèrric resistents a la corrosió i alta temperatura i acer al silici per a electromotors i nuclis de transformadors. En la fabricació de ferro colat, el ferrosilici s'utilitza per a la inoculació del ferro per accelerar la grafitització. En la soldadura per arc, el ferrosilici es pot trobar en alguns recobriments d'elèctrodes.

## Referències

* ↑ Rudolf Fichte. Ullmann's Encyclopedia of Industrial Chemistry (en anglès). Weinheim, Alemanya: Wiley-VCH, 2005. DOI 10.1002/14356007.a10_305. «Ferroalloys»
* ↑ Brack, Paul; Dann, Sandie E.; Wijayantha, K. G. Upul; Adcock, Paul; Foster, Simon (en anglès) Energy Science & Engineering, 3, 6, 01-11-2015, pàg. 535–540. DOI: 10.1002/ese3.94 [Consulta: free].
* ↑ Brack, Paul; Dann, Sandie E.; Wijayantha, K. G. Upul; Adcock, Paul; Foster, Simon (en anglès) Energy Science & Engineering, 3, 6, 01-11-2015, pàg. 535–540. DOI: 10.1002/ese3.94 [Consulta: free].
* ↑ Ramesh Singh. Applied Welding Engineering: Processes, Codes, and Standards (en anglès). Elsevier, 3 octubre 2011, p. 38–. ISBN 978-0-12-391916-8.
# Egna

Egna (alemany Neumarkt) és un municipi italià, dins de la província autònoma de Tirol del Sud. És un dels municipis del districte d'Überetsch-Unterland. L'any 2007 tenia 4.724 habitants. Comprèn les fraccions de Laghetti, Mazzon, San Floriano i Villa. Limita amb els municipis de Caldaro sulla Strada del Vino, Kurtatsch an der Weinstraße, Kurtinig an der Weinstraße, Margreid an der Weinstraße, Montan, Salurn i Tramin an der Weinstraße.

## Fills il·lustres

* Eugen Pausch (1758-1838) compositor de música.

## Situació lingüística

| Pertinença lingüística (cens 2001) | 61,65% alemany |
| Pertinença lingüística (cens 2001) | 37,97% italià |
| Pertinença lingüística (cens 2001) | 0,37% ladí |

## Administració

Llista d'alcaldes :
| Període | Identitat | Partit |
| 2004- | Alfred Vedovelli | SVP |
# Rae Dawn Chong

Rae Dawn Chong (28 de febrer de 1961, Edmonton, Alberta, Canadà) és una actriu canadenca-estatunidenca. Recordada pels seus papers en els films La Guerre du feu (1981), El color púrpura (1985), Choose Me (1984), Beat Street (1984) i Commando (1985); i per les seves aparicions en sèries de televisió. Guanyadora del Premi Genie 1981 a la millor actriu principal, pel seu paper en el film La Guerre du feu.

## Filmografia

* La Guerre du feu (1981)
* Choose Me (1984)
* Cheech & Chong's The Corsican Brothers (1984)
* Beat Street (1984)
* Fear City (1984)
* City Limits (1985)
* American Flyers (1985)
* Commando (1985)
* El color púrpura (1985)
* Soul Man (1986)
* Running Out of Luck (1987)
* The Squeeze (1987)
* The Principal (1987)
* Walking After Midnight (1988)
* Rude Awakening (1989)
* Tales from the Darkside: The Movie (1990)
* Far Out Man (1990)
* Chaindance (1990)
* Denial (1990)
* The Borrower (1991)
* Prison Stories: Women on the Inside (1991)
* When the Party's Over (1992)
* Amazon (1992)
* Time Runner (1993)
* Boulevard (1994)
* Boca (1994)
* Power of Attorney (1995)
* Crying Freeman (1995)
* The Break (1995)
* Hideaway (1995)
* Starlight (1996)
* Mask of Death (1996)
* Highball (1997)
* Goodbye America (1997)
* Small Time (1998)
* Dangerous Attraction (1999)
* The Visit (2000)
* Constellation (2005)
* Force of Impact (2006)
* Jeff, Who Lives at Home (2011)

### Series de Televisió

* Top of the Hill (1980)
* Badge of the Assassin (1985)
* Curiosity Kills (1990)
* Nitecap (1992)
* Melrose Place (1992–1993)
* Father & Son: Dangerous Relations (1993)
* Highlander: The Series (1996)
* Valentine's Day (1998)
* Mysterious Ways (2000–2002)
* Wild Card (2003)
* Deadly Skies (2005)
* That's So Raven (2007)

## Referències

* ↑ «Vision TV Drama», 26-09-2009. Arxivat de l'original el 2009-09-26. [Consulta: 24 febrer 2021].
* ↑ Rae Dawn Chong Vision TV Drama. Consultado el 16 de diciembre del 2019. (anglès)